246 
den som oftest færdes paa de højstammede Træers Grene, 
hvorvel den jo ganske vist i Reglen træffes i Skove, hvor der 
findes Smaakrat. Den gjor altsaa ikke saa store Fordringer i 
denne Henseende som Ellekragen. Mange Fugle, navnlig af 
Sangernes Gruppe, gaa mere og mere deres Undergang imode, 
fordi Smaakrattene efterhaanden give Plads for aabne Græssletter 
i Skovene. Som Exempel skal jeg nævne, at Hr. Skovrider 
Bruhn, hvem jeg skylder saa mange værdifulde Oplysninger i 
denne Sag, ved sin Ankomst til Ravnehus forefandt sin gamle 
Ven Nattergalen (Sylvia philomela) i et lille Hasselkrat i Nær¬ 
heden af sin Bolig; men, da Krattet inden det folgende Foraar 
blev bortryddet, forsvandt Nattergalen øjeblikkelig, og siden har 
der ingen saadan Fugl vist sig der i Egnen. Dette viser, hvilken 
Betydning Underskovens Tilintetgjorelse har for de Fugle, for 
hvilken den er en Livsbetingelse. — Ifolge Hr. Skovrider Qua des 
(ved Malterup) Iagttagelse skulle de afstændige*) Træers Bort- 
rvdning bevirke, al Ellekragen ikke findes paa flere Lokaliteter; 
han har nemlig som oftest set den sidde paa gamle Træers 
overste og torre Topspidser, medens han — mærkelig nok — 
ikke har set den i Krat. Dette sidste maa dog vel bero paa en 
Tilfældighed; men det var jo ikke urimeligt, om ogsaa det 
nævnte Forhold havde Indflydelse paa Fuglens Forekomst, da 
det skal være dens Vane at sidde paa fremragende Punkter og 
spejde omkring. At Skovkulturen har paavirket den, navnlig der¬ 
ved, at Smaakrattene bortryddes, det synes i alt Fald at være 
sikkert. Andre Fugle synes derimod at være i hoj Grad i Stand 
til at lempe sig efter Kulturen. Som et interessant Exempel 
kan anfores, at de Fugle, som overhovedet bygge i de i Skovene 
ophængte Kasser («Mejsekasser» kaldede, fordi det navnlig er Mej¬ 
serne, der bygge i dem), holde sig til de allernyeste, tværtimod 
hvad man skulde vente; de Mejsekasser, som forrige Sommer 
*) Ved dette Forst-Udtryk betegnes saadanne Træer, med hvilke det over¬ 
hovedet gaaer tilbage; det er lig med det tyske Udtryk «abstandig». 
